การจ้างงานไทยปี54ดีขึ้น1.5%
สภาพัฒน์ฯชี้ภาวะจ้างงานไตรมาส 2 ปรับตัวดีขึ้น  แนะรัฐขึ้นเร่งเพิ่มผลิตภาพก่อนขึ้นค่าแรง
29 ส.ค. 2554

สภาพัฒน์ฯชี้ภาวะจ้างงานไตรมาส 2 ปรับตัวดีขึ้น  แนะรัฐขึ้นเร่งเพิ่มผลิตภาพก่อนขึ้นค่าแรง 
นายอาคม เติมพิทยาไพสิฐ เลขาธิการสำนักงานคณะกรรมการพัฒนาการเศรษฐกิจและสังคมแห่งชาติ (สศช.) แถลงภาวะสังคมในไตรมาสที่ 2 ปี 2554 ว่า การจ้างงานในไตรมาสที่ 2 ปรับตัวเพิ่มขึ้น 1.5% เมื่อเทียบช่วงเดียวกันปีก่อน โดยการจ้างงานในภาคเกษตรเพิ่มขึ้น 7.28% ส่วนอัตราการว่างงานอยู่ที่ 0.56% เป็นผู้ว่างงาน 2.16 แสนคน ลดลง 1.3% 
ขณะที่ค่าจ้างแรงงานและเงินเดือนภาคเอกชนที่ยังไม่รวมผลประโยชน์ตอบแทนเพิ่มขึ้น 4.5% แต่อัตราเงินเฟ้อที่สูงขึ้นเป็น 4.1% ส่งผลให้ค่าจ้างแท้จริงเพิ่มขึ้นเพียง 0.4% ถือว่าชะลอตัวอย่างมากหากเทียบช่วงเดียวกันปีก่อนที่มี 6.0%
ทั้งนี้สภาพัฒน์ได้เสนอปัจจัยที่ต้องคำนึงถึงก่อนการปรับขึ้นค่าจ้างคือ  ตลาดแรงงานที่ตึงตัวต่อเนื่อง โดยเฉพาะแรงงานทักษะระดับล่างที่ประสบปัญหาขาดแคลน เช่นกลุ่มที่ทำงานหนัก งานไม่ปลอดภัย และไม่สะอาด ที่ต้องอาศัยแรงงานต่างด้าวทักษะตำเข้ามาทำงาน ,ค่าจ้างเฉลี่ยที่แท้จริงเพิ่มขึ้นช้ากว่าผลิตภาพแรงงานที่คำนวณจากผลผลิตต่อแรงงาน 1 คน เพราะช่วง 10 ปีที่ผ่านมาค้าจ้างเฉลี่ยเพิ่มขึ้นเพียง 1.0% ต่อปี แต่ผลิตภาพเพิ่มขึ้น2.8%ต่อปี และค่าครองชีพที่สูงขึ้นไม่สามารถยกระดับมาตรฐานการดำรงชีพให้ดีขึ้นได้